### Beslutning

Laura Koch, Ane Henriksen, Kasper Olsen, Bobby Lind og Øivind Klausen kunne tiltræde indstillingen med bemærkning om, at man ser positivt på mulighederne for mageskifte.

 Bertil Mogensen tog forbehold med henblik på en nærmere drøftelse i byrådsgruppen.

 Mogens Kjær kunne ikke tiltræde indstillingen.
Indsatsplan StautrupÅbo har været i offentlig høring og er klar til endelig vedtagelse. Indsatsplanen skal sørge for beskyttelse af drikkevandet i et område mellem [adresse], Brabrand, [adresse] og Harlev.

### Resumé

Indsatsplan StautrupÅbo skal sikre, at grundvandet også i fremtiden er så rent, at det kan bruges som drikkevand. Det er især forurening med pesticider, som er årsag til, at grundvandet med den nuværende indsats ikke kan forventes at leve op til de lovpligtige kvalitetskrav for drikkevandet.

 Indsatsplanen udgør grundlaget for, at der kan gennemføres rådighedsindskrænkninger mod en lodsejers ønske, hvis der ikke kan opnås en frivillig aftale om pesticidfri drift. Eventuelle rådighedsindskrænkninger gennemføres altid mod fuldstændig erstatning.

 Indsatsplanen har været i høring i 12 uger efter Byrådets vedtagelse af planforslaget 4. februar 2015.

 Teknik og Miljø har modtaget 24 skriftlige høringssvar til planforslaget fra berørte lodsejere, organisationer, myndigheder og virksomheder. Der har desuden været afholdt individuelle møder med 10 jordbrugere, som bliver berørt af planen.

 De fleste høringssvar drejer sig om planforslagets indsatser vedrørende pesticider, herunder at:

* der mangler dokumentation for, at anvendelse af pesticider medfører udvaskning til grundvandet, og at indsatser overfor pesticider er nødvendige,

* indsatserne overfor pesticider har vidtgående driftsmæssige konsekvenser for landbruget,

* og de økonomiske erstatninger er utilstrækkelige.

 Indsatsplanen vil have konsekvenser for især landbrugsdriften i planområdet. Høringssvarene har dog ikke givet anledning til, at der ændres i planens indsatser. Teknik og Miljø vurderer, at der er proportionalitet mellem planens omkostninger og den positive effekt, planen vil have for at sikre rent vand til borgerne i [adresse].

### Indstilling

Teknik og Miljø indstiller,

 At 1) [adresse] vedtager Indsatsplan for StautrupÅbo med de ændringer, som er beskrevet i indstillingens afsnit 5.3 og i bilag 2.

 At 2) [adresse] viser villighed til at påbyde rådighedsindskrænkninger efter Miljøbeskyttelseslovens § 24 eller § 26 a på de matrikler, som er nævnt i bilag 7, hvis det ikke er muligt for vandværk eller kommune at indgå frivillige aftaler om tilsvarende rådighedsindskrænkninger.

### Sagens forløb

03-12-2015 Borgmesterens Afdeling
Fremsendes til Magistraten.
 Borgmesterens Afdeling har ingen bemærkninger til indstillingen.
 07-12-2015 Magistraten
Fremsendes til [adresse] med bemærkning, at Magistraten i mødet den 7. december 2015 anbefaler, at byrådet tiltræder Magistratsafdelingen for Teknik og Miljøs indstilling af 26. november 2015.

 Frans Eriksen tog forbehold.
 16-12-2015 [adresse]
Sagens behandling blev udsat i byrådets møde den 16. december 2015
 20-01-2016 Aarhus Byråd
Sagens behandling blev udsat  i byrådets møde den 20. januar 2016.
 03-02-2016 [adresse]
Fremsendes til Teknisk Udvalg til behandling i henhold til beslutning i byrådets møde den 3. februar 2016
 08-02-2016 Teknisk Udvalg
Laura Koch, Ane Henriksen, Kasper Olsen, Bobby Lind og Øivind Klausen kunne tiltræde indstillingen med bemærkning om, at man ser positivt på mulighederne for mageskifte.

 Bertil Mogensen tog forbehold med henblik på en nærmere drøftelse i byrådsgruppen.

 Mogens Kjær kunne ikke tiltræde indstillingen.
 24-02-2016 Aarhus Byråd
Beslutning ikke frigivet